Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nro 5/2004, nro 6/2004 ja nro 7/2004 /* SEK/2004/1183 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 5/2004, nro 6/2004 ja nro 7/2004 1. Määrärahojen alustava käyttö Talousarvion määrärahojen täytäntöönpano rahoitusnäkymien otsakkeen 1 osalta heinäkuussa 2004 (jäsenvaltioiden menot 16. lokakuuta 2003-31. toukokuuta 2004) on 34 516,0 miljoonaa euroa eli 73,8 prosenttia määrärahoista. Ennen tilien tarkastamista ja hyväksymistä menot ovat noin - 795,7 miljoonaa euroa indikaattorin alapuolella sekä alaotsakkeen 1a että 1b osalta. Kun mukaan otetaan tilien tarkastaminen ja hyväksyminen, alikäyttö nousee - 938,8 miljoonaan euroon sekä alaotsakkeen 1a että 1b osalta. Yksityiskohtaiset tiedot EMOTR:n tukiosaston määrärahojen toteutumisesta vuoden 2004 maaliskuusta toukokuuhun esitetään tämän kertomuksen liitteissä. 2. Kuvaus Vuoden 2004 Talousarvion toteuttamisesta Talousarvion toteuttamiseen vaikuttavat ensisijaisesti seuraavat tekijät: 2.1. Valuuttoihin vaikuttavat tekijät Dollarin pariteetti euroon nähden Edellä mainituissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2004 maatalousbudjetin oikaisukirjelmää laadittaessa perustana oli vuoden 2003 heinä-syyskuun keskimääräinen dollarin pariteetti eli 1 EUR = 1,12 $. Dollarin keskikurssi 1. elokuuta 2003-31. toukokuuta 2004 oli 1 EUR = 1,22 $ eli vuoden 2004 talousarvion laatimisessa käytettyä kurssia korkeammalla. 2.2. Markkinoihin vaikuttavat tekijät Alaotsake 1a Alaotsakkeen 1a toteutumisvauhti on noin - 516,2 miljoonaa euroa indikaattorin alapuolella ennen tilien tarkastamista ja hyväksymistä. Alikäyttö johtuu osittain (noin 78 %) kasvituotealasta, ja noin 17 prosenttia johtuu eläinlääkintää ja kasvien terveyttä koskevien menojen täytäntöönpanovauhdin hidastumisesta. Kasvituotteiden alalla alikäyttö liittyy pääasiassa sokeriin, viljaan, puuvillaan, tupakkaan ja muihin kasvituotteisiin/toimenpiteisiin. Eläintuotteiden alalla maitotuotteisiin liittyvässä talousarviossa on alikäyttöä. Seuraavat selvitykset ovat tarpeen: Momentti 05 02 01: Viljan markkinatoimenpiteet // Ero: - 150 milj. euroa (- 26,7 %) // (menot: 273 milj. euroa) (indikaattori: 423 milj. euroa) Alikäyttö johtuu ensisijassa jäsenvaltioiden ilmoittamista tärkkelyksen interventioon tarkoitetuista, indikaattoriin verrattuna alhaisemmista tukimaksuista. Tämä johtuu siitä, että tärkkelyksen tuotantotuki on suotuisan markkinatilanteen vuoksi vahvistettu nollaksi. Komission yksiköt arvioivat, että tässä momentissa tulee olemaan talousarviomäärärahojen alikäyttöä varainhoitovuoden loppuun mennessä. Momentti 05 02 05: Sokeri // Ero: - 191 milj. euroa (- 11,2 %) // (menot: 942 milj. euroa) (indikaattori: 1 133 milj. euroa) Alikäyttö indikaattoriin nähden johtuu vientituella viedyn sokerin pienemmistä määristä. Sokerin vienti on nyt noin 66 prosenttia määrästä, joka oli arvioitu viedyksi tähän mennessä. Komission yksiköt arvioivat, että tässä momentissa tulee olemaan talousarviomäärärahojen alikäyttöä varainhoitovuoden loppuun mennessä. Momentti 05 02 07: Kuitukasvit // Ero: - 66 milj. euroa (- 7,5 %) // (menot: 621 milj. euroa) (indikaattori: 687 milj. euroa) Komission yksiköt vahvistivat puuvillan tukikelpoiset määrät markkinointivuodeksi 2003/2004 alhaisemmalle tasolle kuin vuoden 2004 talousarviota laadittaessa. Sen vuoksi puuvillatuen kokonaismäärät ovat pienempiä, mikä aiheuttaa tässä momentissa talousarviomäärärahojen alikäyttöä varainhoitovuoden loppuun mennessä. Momentti 05 02 10: Tupakka // Ero: - 45 milj. euroa (- 4,9 %) // (menot: 711 milj. euroa) (indikaattori: 756 milj. euroa) Alikäyttö johtuu kahden jäsenvaltion tupakkapalkkioiden maksuvauhdin hidastumisesta verrattuna indikaattorin tässä vaiheessa osoittamaan tasoon. Momentti 05 02 11: Muut kasvituotteet/toimenpiteet // Ero: - 34 milj. euroa (- 4,3 %) // (menot: 414 milj. euroa) (indikaattori: 448 milj. euroa) Alikäyttö johtuu POSEI-ohjelmien täytäntöönpanon hidastumisesta verrattuna indikaattorin osoittamaan tasoon. Momentti 05 03 01: Maito ja maitotuotteet // Ero: - 173 milj. euroa (- 5,9 %) // (menot: 1 773 milj. euroa) (indikaattori: 1 946 milj. euroa) Maitotuotteiden vientitukimäärät ovat laskeneet maitoalan markkinoiden suotuisien näkymien vuoksi, mikä aiheuttaa yhdessä tiivistetyn maidon viennin hidastumisen kanssa sen, että vientitukimaksut laskevat. Komission yksiköt arvioivat, että jos nykyinen tilanne jatkuu, tässä momentissa tulee olemaan talousarviomäärärahojen alikäyttöä varainhoitovuoden loppuun mennessä. Momentti 05 03 04: Sianliha, munat ja siipikarja, mehiläishoito ja muut eläintuotteet // Ero: - 14 milj. euroa (- 7,9 %) // (menot: 90 milj. euroa) (indikaattori: 104 milj. euroa) Sianlihamarkkinoiden tasapainottamiseksi komissio otti käyttöön sianlihan yksityistä varastointia koskevan toimenpiteen vuoden 2003 joulukuun lopussa sekä tuoreen ja jäädytetyn sianlihan vientituet tammikuun 2004 lopusta. Nämä toimenpiteet kuitenkin keskeytettiin alan markkinatilanteen kehittymisen vuoksi. Vuoden 2004 talousarviossa ei kuitenkaan ollut määrärahoja näitä järjestelmiä varten. Sen vuoksi komissio katsoo, että kyseisen momentin tämänhetkinen alikäyttö on väliaikaista. Jos jäsenvaltiot maksavat kaikki näissä toimenpiteissä maksettaviksi kuuluvat maksut, sianliha-alalle talousarviossa varatuissa määrärahoissa tulee olemaan ylikäyttöä. 3. Päätelmät Määrärahojen täytäntöönpano 31. toukokuuta 2004 Määrärahojen täytäntöönpanossa heinäkuussa 2004 (jäsenvaltioiden menot 16.10.-31.5.2004) on alikäyttöä alaotsakkeen 1a osalta. Alikäyttö johtuu osittain eläinlääkintää ja kasvien terveyttä koskevien menojen täytäntöönpanovauhdin hidastumisesta. Se johtuu osittain kuitenkin myös talousarviomomenteista 05 02 01, 05 02 05, 05 02 07 ja 05 03 01. Tässä vaiheessa komission yksiköt arvioivat, että näiden momenttien talousarvion alikäyttö jatkuu varainhoitovuoden loppuun ja että siitä aiheutuu talousarviomäärärahojen säästöä. Talousarvion muiden momenttien täytäntöönpanon suuntautumisen osalta komission yksiköt eivät voi tässä vaiheessa esittää lopullista kantaa. Alaotsakkeen 1b alikäyttöä ei ole tässä vaiheessa tarvetta kommentoida. LIITE 1 >VIITTAUS KAAVIOON> LIITE 2 >VIITTAUS KAAVIOON> LIITE 3 >VIITTAUS KAAVIOON>